علی نشانی

علی نشانی ، اورمیه لی تانینمیش شاعردیر.

علی نشانی 1305-جی گونش ایلینده آذربایجان جمهوریتینین قازاق شهرینده دونیایا گؤز آچیبدیر.ایشیق سایتی
آتاسی ایران آذربایجانینین یئکانات ماحالیندا "یوخاری یئکن" کندیدن و آناسی آذربایجان جمهوریتی‌نین قازاق شهرینین کندلریندن بیری اوْلان "چایلی"داندیر.عؤمور یوللاریندا (شعرلر) - علی نشانی/1388- یاز یایین ائوی/تانیتما، بهرام اسدی/ص3

 یاشاییشی 

علی نشانی، قازاق شهرینده دونیایا گؤز آچسا دا سونرالار 1312-جی ایلده عاییله‌سی ایله بیرلیکده آرازی کئچه‌رک اورمیه شهرینه گلیب بورادا یاشاما داوام ائدیبدیر. بۇ شاعر ایندی اورمیه‌ده یاشاییر و اورمو بازاریندا پارچا ساتماق ایله مشغول دور.
او، 17 یاشیندان شعر دئمه‌گه باشلاییب و ایندی‌یه‌دک بیر چوخلو شعرلرین مؤلفی‌دیر. 1332-جی گونش ایلینده بیر قالارقی شعر دئییبدیر. سونرالار بۇ شعر خالق ماهنیسی ایله دیللر ازبری اولوبدور. 
باغبان قیزی اونون مایل اولدوغو بیر قیز ایدی. اونون آتاسی گول باغبانی اولدوغونا گؤره علی نشانی، شعرینده اونا «باغبان قیزی» آدی قویدو. سونوندا همین قیز اونا قسمت اولمادی. بۇ شعری بستهكار اسماعیل شاكری وسیله‌سی ایله ماهنی‌یا چئوریلدی. اورمیه رادیوسوندا و خلق آراسیندا مجلسلرده بیر زامان اوخونوب, داوام ائتدی. تهران رادیوسوندان آذربایجان اوخویانی رحمتلیک مصطفی پایان وسیله‌سی ایله اوخوندو و بیر خالق ماهنیسی كیمی دیللره دوشدو.

 باغبان قیزی شعری 

باغبان قیزی

ائی خومار باخیشلی باغبان قیزی

چادیراسی سورمه‌یی گولو قیرمیزی

گؤزون خومارلادیر گؤیده اولدوزو

آمان باغبان قیزی، جان باغبان قیزی

یاناغی قیرمیزی، جان باغبان قیزی

بازاردا ساتدیغیم شالدی قوماشدی

گؤردوم باغبان قیزین دیلیم دولاشدی

باخدیم گردنبنده گؤزوم قاماشدی

آمان باغبان قیزی، جان باغبان قیزی

یاناغی قیرمیزی، جان باغبان قیزی

من ده بیر اوغلانام صاف و صادقم

ثروت آختارمیرام حوسنه عاشیقم

جمالین گؤرمگه خیلی شایقم

آمان باغبان قیزی، جان باغبان قیزی

یاناغی قیرمیزی، جان باغبان قیزی

خوش بئجریب آتان گوللردن سنی

یاخشی ائشیتمیشدیم دیللردن سنی

ایسته سم آلاردیم اللردن سنی

آمان باغبان قیزی، جان باغبان قیزی

یاناغی قیرمیزی، جان باغبان قیزی.

 قایناقلار